Սոնյա Չերվենա

Սոնյա Չերվենա (, ), չեխ օպերային մեցցո-սոպրանո, Ֆրանկֆուրտի, Սան Ֆրանցիսկոյի օպերաների, Պրահայի Ազգային թատրոնի երգչուհի։ Սոնյա Չերվենայի կարիերան տևել է մոտ 70 տարի։

Կենսագրություն 
Սոնյա Չերվենան ծնվել է 1925 թվականին Պրահայում։ 1947 թվականին նա առաջին անգամ հանդես է եկել Բեդրժիխ Սմետանայի չեխական հայտնի «Վաճառված հարսնացուն» օպերայում։ 1950 թվականին նա ավարտել է Պրահայի կոնսերվատորիան։ Սոնյա Չերվենան Պիլսենի թատրոնի բեմադրությունների դերերով դարձել է հայտնի։ 1948 թվականին Չեխոսլովակիայում կոմունիստական վարչակարգ հաստատվելուց հետո երգչուհուն արգելել են աշխատել երկրի գլխավոր թատրոնում։

Սոնյա Չերվենան քանի տարի աշխատել է երկրի փոքր թատրոններում և 1962 թվականին գաղթել Արևմտյան Բեռլին։ Երգչուհու կարիեիան Գերմանիայի ֆեդերատիվ հանրապետությունում կտրուկ վերելք է ունեցել։ Նա նաև ելույթներ է ունեցել աշխարհի շատ այլ թատրոններում։

1989 թվականին Չեխոսլովակիայում տեղի ունեցած թավշյա հեղափոխությունից հետո երգչուհին վերատարձել է Չեխոսլովակիա, որտեղ կարճ ժամանակ անց վերականգնել է իր ժողովրդականությունը։ 2002 թվականին 77-ամյա Սոնյա Չերվենան առաջին անգամ ելույթ է ունեցել Չեխիայի Ազգային թատրոնի բեմում, իսկ հետագա տարիներին հյուրախաղերով հանդես է եկել երկրի տարբեր քաղաքներում։ Իր կյանքի ընթացքում նա նկարահանվել է մոտ տասը ֆիլմում, առաջին անգամ՝ 1949 թվականին, վերջին անգամ՝ 2017 թվականին։

Սոնյա Չերվենայի կարիերան տևել է ավելի քան 70 տարի, համարվում է համաշխարհային օպերայի պատմության մեջ ամենաերկար ժամանակ ելույթ ունեցած երգիչներից մեկը։

Սոնյա Չերվենան մահացել է 2023 թվականի մայիսի 7-ին։

Պարգևներ 
Սոնյա Չերվենան արժանացել է բազմաթիվ մրցանակների, այդ թվում՝ Չեխիայի Հանրապետության պետական ​​«Հայրենիքին մատուցած ծառայությունների համար» մեդալով, Ջոն Քենեդու անվան կենտրոնի ոսկե մեդալը և այլն։ 2012 թվականիին նա ընտրվել է Հրադեց Կռալովե քաղաքի պատվավոր քաղաքացի։

Ծանոթագրություններ

Արտաքին հղումներ 
 Soňa Červená v souborném katalogu Akademie věd České republiky
 Soňa Červená na webu Čeští operní pěvci
 Soňa Červená na webu Národního divadla
 Chtěla jsem zpívat, nikoli mlčet – rozhovor pro Týdeník Rozhlas (2004)
 Moje 20. století – dokument České televize (2005, video online)
 Soňa Červená a Geraldina Muchová v pořadu Krásný ztráty (9. září 2005, video online)
 Soňa Červená v cyklu 13. komnata|13. komnata (2011, video online)
 

Չեխ երգչուհիներ
Չեխ երաժիշտներ
Կինոդերասաններ
Օպերային երգիչներ
21-րդ դարի երգչուհիներ